2018 yilda Toshkent avtobus parki 80ta katta sig‘imga ega MAN A22 CNG past polli avtobusni qabul qilib oladi. Bu haqda JV MAN Auto-Uzbekistan’ning Facebook’dagi sahifasida xabar berilgan. Qayd etilishicha, siqilgan tabiiy gaz (STG)da ishlovchi bu avtobuslar Samarqanddagi «JV MAN Auto-Uzbekistan» qo‘shma korxonasida yig‘ilgan. Endi MAN A22 CNG avtobuslari konditsioner bilan ham ta’minlanadi. Foto: Facebook /MANAutoUzbekistan Foto: Facebook /MANAutoUzbekistan Eslatib o‘tamiz, STGda ishlovchi avtobuslarning afzalliklari ular ishlaganda zararli moddalar xuddi shunday dizelli modellarga nisbatan ancha kam miqdorda ajralishida namoyon bo‘ladi. Yangi STG-texnologiyalarning qo‘llanilishi an’anaviy yoqilg‘ida ishlovchi avtobuslarga qaraganda, yoqilg‘ini 30-35 foizga kamaytirish imkonini beradi. Shuningdek, STGda yuruvchi avtobuslar ancha kam shovqinli sanaladi, bu shahar ekologiyasiga ijobiy ta’sir ko‘rsatadi.